Los amfibios y reptils actuals lo tienen poco desembolicau a causa de que la suya locomoción no implica movimientos guaire dificils luent de lo suelo. En los mamiferos y aus presentan una mayor actividat muscular y en conseqüencia precisan d'un cerebelo mes gran, y con una superficie plegada en circumvolucions, con un aspecto y estructura pareixius a lo cerebro. Los primates son los animals con cerebelo mes complexo.